Culombu di u museu di Bastia

U culombu, chjamatu ancu cornu o conca, hè un ogettu ch'ellu si pò vede à u museu di Bastia è chì hè diventatu un simbulu di rivolta durante a storia di a Corsica.

À l'origine hè una chjoppula di mare, una grossa cunchiglia d'un mulluscu (nome latinu : Charonia tritonis). 

Sta cunchiglia hè cunnisciuta dapoi l'Antichità : s'ellu si face un tufone in un latu, è ch'ellu si soffia nentru, a cunchiglia face un sonu, forte è grave.

Era utilizatu cum'è sonu d'alerta, per prevene d'un periculu.
miniatura|Zampaglinu, ribellu corsu, chì sona u culombu
In Corsica, u culombu hè assuciatu à un sonu d'alerta, à una chjama à l'addunita in casu di periculu, à una mossa di pettu à una battaglia. Hè cusì chì u sonu hè ligatu à l'episodiu in a storia di a Corsica di a guerra di 40 anni chì hà oppostu i ribelli corsi à a Republica di Ghjenuva, è dopu à l'armata di u Rè di Francia : à u sonu di u culombu, l'omu duvianu adduniscesi per parte in guerra. Si dice chì u sonu, grave è funestu, spaventava i nemichihttps://musee.bastia.corsica/ressources-videos/.

 Cultura pupulare 
In a cultura pupulare, duie canzone ammentanu u culombu.

 Sunatu hè lu cornu 
Sunatu hè lu cornu, scritta da Don Petru de Mari, pupularizata da i gruppi I Muvrini è Canta u Populu Corsu in l'anni 1970. Hè una chjama à a rivolta, è hè diventata una canzona emblematica di l'epica di u Riacquistu è di a presa di cuscenza autonomistahttps://www.francebleu.fr/emissions/un-ghjornu-una-canzona/canta-u-populu-corsu-sunatu-he-lu-cornu-9668405 :Aiò tutti fratelli ch'hè ora

D'armà schjoppu è di cinghje carchera

Da lu monte à lu fiume à la serra 

Chì lu cornu ripigli à sunnà

Sunatu hè lu cornu

Ùn ci hè più riscattu

À populu fattu bisognu à marchjà

 U culombu 
L'altra canzona si chjama U Culombu. Hè stata scritta da l'autonomistu Petru Rocca in u 1937https://www.francebleu.fr/emissions/un-ghjornu-una-canzona/u-culombu-3144388. Hè stata ripigliata da parechji canterini è gruppi, cum'è Antone Ciosi, Canta u Populu Corsu, pè i più famosi.Disceta la speranza

A voce di culombu 

Chjama di u so rimbombu 

A santa Libertà 

 Infurmazione 
U culombu di u Museu di Bastia, numeru d'inventariu : MEC.54.19.1

 Note 

Categoria:Bastia
Categoria:Museu di Bastia